CELEX: 32008R0635
Language: fi
Date: 2008-07-03 00:00:00
Title: Komission asetus (EY) N:o 635/2008, annettu 3 päivänä heinäkuuta 2008 , Puolalle Itämerellä vuosiksi 2008–2011 myönnettävien turskan kalastuskiintiöiden mukauttamisesta (osa-alueet 25–32, EY:n vedet) neuvoston asetuksen (EY) N:o 338/2008 nojalla

4.7.2008   
            
            
               FI
            
            
               Euroopan unionin virallinen lehti
            
            
               L 176/8
            
         
      KOMISSION ASETUS (EY) N:o 635/2008,
   annettu 3 päivänä heinäkuuta 2008,
   Puolalle Itämerellä vuosiksi 2008–2011 myönnettävien turskan kalastuskiintiöiden mukauttamisesta (osa-alueet 25–32, EY:n vedet) neuvoston asetuksen (EY) N:o 338/2008 nojalla
   EUROOPAN YHTEISÖJEN KOMISSIO, joka
   ottaa huomioon Euroopan yhteisön perustamissopimuksen,
   ottaa huomioon yhteiseen kalastuspolitiikkaan sovellettavasta valvontajärjestelmästä 12 päivänä lokakuuta 1993 annetun neuvoston asetuksen (ETY) N:o 2847/93 (1) ja erityisesti sen 23 artiklan 1 kohdan,
   sekä katsoo seuraavaa:
   
               (1)
            
            
               Puolan vuonna 2007 tekemien kansallisten tutkimusten jälkeen Puola ilmoitti komissiolle ylittäneensä 8 000 tonnilla sille vuodeksi 2007 Itämeren itäosassa (osa-alueet 25–32, EY:n vedet) myönnetyn turskakiintiön.
            
         
               (2)
            
            
               Asetuksen (ETY) N:o 2847/93 23 artiklan 1 kohdan mukaisesti komissio tekee vähennykset vuotuisesta kiintiöstä todettuaan, että jäsenvaltio on ylittänyt kiintiönsä tietyn kannan osalta.
            
         
               (3)
            
            
               Puolalle Itämerellä vuosiksi 2008–2011 myönnettävien turskan kalastuskiintiöiden mukauttamisesta (osa-alueet 25–32, EY:n vedet) 14 päivänä huhtikuuta 2008 annetun neuvoston asetuksen (EY) N:o 338/2008 (2) 2 artiklassa säädetään kiintiöiden vähentämisestä neljän vuoden ajan siten, että vuonna 2008 tehdään vähennys, joka on 10 prosenttia vuonna 2007 liikakalastetusta määrästä, ja vuosina 2009, 2010 ja 2011 tehdään vähennykset, jotka ovat 30 prosenttia vuonna 2007 liikakalastetusta määrästä.
            
         
               (4)
            
            
               Tässä asetuksessa säädetyt toimenpiteet ovat kalastus- ja vesiviljelyalan komitean lausunnon mukaiset,
            
         ON ANTANUT TÄMÄN ASETUKSEN:
   1 artikla
   Puolalle Itämerellä (osa-alueet 25–32, EY:n vedet) vuosiksi 2008–2011 myönnettyjä turskakiintiöitä vähennetään liitteen mukaisesti.
   2 artikla
   Tämä asetus tulee voimaan seuraavana päivänä sen jälkeen, kun se on julkaistu Euroopan unionin virallisessa lehdessä.
   
      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 3 päivänä heinäkuuta 2008.
      
         
            Komission puolesta
         
         Joe BORG
         
         
            Komission jäsen
         
      
   
   
      (1)  EYVL L 261, 20.10.1993, s. 1. Asetus sellaisena kuin se on viimeksi muutettuna asetuksella (EY) N:o 1098/2007 (EUVL L 248, 22.9.2007, s. 1).
   
      (2)  EUVL L 107, 17.4.2008, s. 1.
   
      LIITE
      
                   
               
               
                  Kiintiön vähennykset 2008–2011
               
            
                  Maa
               
               
                  Laji
               
               
                  Kannan koodi
               
               
                  Alue
               
               
                  2008
               
               
                  2009
               
               
                  2010
               
               
                  2011
               
            
                  Puola
               
               
                  Turska (Gadus morhua)
                  
               
               
                  COD/3D25 – COD/3D32
               
               
                  Osa-alueet 25–32 (EY:n vedet)
               
               
                  800
               
               
                  2 400
               
               
                  2 400
               
               
                  2 400